paragraph_text: Sunčeva baterija je sustav serijski i paralelno spojenih fotočlanaka. Fotočlanci su u sunčanim baterijama spojeni u tzv. fotonaponske module; jedan modul sastoji se od nekoliko desetaka fotočlanaka. Osnovne električne značajke modula su: napon praznoga hoda, struja kratkoga spoja te napon i struja u točki maksimalne snage; zavisni parametar je jakost Sunčeva zračenja i temperatura.